

Helse og omsorgsetaten

**SAMARBEIDSUTVALGET FOR**

**FASTLEGEORDNINGEN I KARMØY (LSU)**

**Møte nr. 1- 2024**

Torsdag 7. mars kl. 14-15.30, Haugaland Medisinske senter

**Medlemmer**

Legeforeningen: John Simon Ertvaag og Liv Lundemoen

Kommunen: Margareth Stokke Tangen og Anita Rojas

Kommuneoverlege: Siri Kristiansen (Teams)

Saker

1. Referat fra 23.11.23 ble godkjent per e-post. Innkalling og saksliste godkjent.
2. Orientering fra kommunen
* Oppsummering av «myldredagen»:
	+ Hovedmål for legetjenesten 2024 er å sikre bedre kvalitet, stabilitet og trygghet.
	+ Undersøke muligheten for å fjerne pasienter med langtidsplass på sykehjem fra fastlegenes pasientlister for å fristille pasientplasser på ventelistene. Sykehjemslegene har ansvar for oppfølging, medisinering og behandling.

Resultat av kartlegging:

* + - Tiltaket krever samtykke og en aktiv handling fra pasientene eller deres pårørende med fullmakt.
		- Ved inntakssamtalen kan det gis informasjon om utmelding av fastlegeordningen til bruker/pårørende dersom sykehjemslegen tilråder det.
		- Ved årskontrollen kan det gis informasjon om utmelding av fastlegeordningen til bruker/pårørende dersom sykehjemslegen tilråder det.
	+ Endring av driftsmodell ved Skudenes kommunale legesenter fra 8:2-senter til legesenter med kommunalt ansatte fastleger. Ingen aktuelle søkere på utlyst stilling på 6 mnd. Annen driftsmodell må vurderes for å sikre god kvalitet og stabilitet.
	+ Drøfting av bevaringstiltak for fastleger i næring. Forslag til tiltak er praksiskompensasjon for fravær grunnet egen sykdom eller barns sykdom for privatpraktiserende fastleger.
	+ Prioritere mer dialog med omkringliggende og sammenlignbare kommuner både i forhold til utviklingstrender, rekrutteringstiltak, bevaringstiltak og lønnsutvikling. Dette for å sikre at kommunen er konkurransedyktig i forhold til leger.
* Politisk sak: [Tiltak for å sikre fastlegeordningen i Karmøy](https://www.karmoy.kommune.no/demokratioginnflytelse/innsyn/moteoversikt/#/details/m-1249e1a2__2785__4295__85aa__405fcebc78f6-410!KuHcsu/d-1249e1a2__2785__4295__85aa__405fcebc78f6-2013237618!m-410!QIGUWT). Behandles i Formannskapet 11. mars 2024. Saken er et resultat av «myldredagen».
* Status utredning ny legevakt. Det er to operative arbeidsgrupper som jobber med utredning av ny legevakt i tråd med gjeldende politiske vedtak. Helse- og omsorg har hovedansvaret for utredning av tjenestetilbudet og driftsmodell. Teknisk har hovedansvaret for utredning av bygg og lokasjon. Det er viktig at noen representerer legene i disse arbeidsgruppene.
* Gjennomgang og godkjenning av ferielistene for sommeren 2024. Legesentrene har ansvar for å sikre drift og tilgjengelighet gjennom hele sommeren via kollegiale vikarordning internt på hvert legesenter. I Skudenes er det avtalt et kollegialt samarbeid mellom legesentrene.
* ALIS-veilederavtalene er revidert. I stedet for fastlønn faktureres kommunen for tjenesten. Timesats for veilederne er kr. 1500,- per time (tilsvarende Haugesund). Det tilbys kompensasjon for avlyst veiledning mindre enn 24 timer før avtalt veiledningstidspunkt. Kommunen må få informasjon ved fravær utover normalen. Oppfølging av ALIS-legene er delegert til Aslaug Irene Skjold.
* Samarbeidsavtale med veiledningssenter for pårørende og Karmøy kommune er revidert og forlenget. Dette er et godt tilbud til pasienter som er pårørende barn/voksne som sliter med rus. [Informasjon](https://www.karmoy.kommune.no/innbygger/voksne-og-eldre/helse/er-du-parorende/) ligger tilgjengelig på kommunens nettsider.
* Prosjekt «Hjemmetid og hjemmedød» - om ønskelig stiller kreftkoordinator seg tilgjengelig for å dele informasjon om prosjektet f.eks. ved deltakelse på ALU.
* Minner LSU om kommunens [nettside for fastleger](https://www.karmoy.kommune.no/innbygger/voksne-og-eldre/helse/informasjon-til-fastleger/). Kommunen jobber aktivt med å holde siden oppdatert slik at de oppleves nyttige for fastlegene.
1. Møteplan 2024
	1. LSU nr. 2: tirsdag 4. juni kl 13.30 – 15.00 Sted: Rådhuset
	2. LSU nr. 3: torsdag 12. september kl. 13.30 – 15.00 Sted: Haugaland Medisinske Senter
	3. LSU nr. 4: tirsdag 10. desember kl. 13.30 – 15.00 Sted: Møterom Vili og Ve